《秋日访董伯元于玉溪李子麒招饮得吟字》
宋代·陈亮

久别乖致书，暂喜能盍簪。访旧获新益，式契求友心。

半生绍箕裘，常恐力不任。栖迟就荒陋，孰使殷忧深。

溪光湛虚明，露气浮高林。虚斋坐超越，庶以开烦襟。

杯盘劳亲朋，幽赏难重寻。聊持合并乐，写作清夜吟。

作者简介：陈亮（1143—1194）原名汝能，后改名陈亮，字同甫，号龙川，婺州永康（今属浙江）人。婺州以解头荐，因上《中兴五论》，奏入不报。孝宗淳熙五年，诣阙上书论国事。后曾两次被诬入狱。绍熙四年光宗策进士第一，状元。授签书建康府判官公事，未行而卒，谥号文毅。所作政论气势纵横，词作豪放，有《龙川文集》《龙川词》，宋史有传。